Veruša (Podgorica)
<s>Veruša je naselje u opštini Podgorica u Crnoj Gori.</s><s>Prema popisu iz 2003. bilo je 87 stanovnika (prema popisu iz 1991. bilo je 69 stanovnika).</s>

<s>Osnovni podaci 
Veruša je naselje na pola starog puta između Podgorice i Kolašina.</s><s>Nalazi se na nadmorskoj visini od 1216 metara.</s><s>Veruša geografski i teritorijalno većim dijelom pripada centru gornjih Bratonožića, Brskutu(koji se sastoji od 5 sela: Donji Brskut, Zaugao, Stravče, Prisoja i Veruša).</s><s>Ranije je i cijela oblast bila u opštini Brskut do 1947. kada dolazi do spajanja Brskuta i Lijeve rijeke u jednu opštinu (iz knjige Svjedočenja - Jovan Ljoljo Dedić).</s><s>Od starosjedilačkih porodica Verušu su nastanjivali i imali posjede na njoj: Vešovići, Zečevići, Orovići, Miloševići - vasojevićke porodice; Đukići, Čađenovići,Sekulovići i Darmanovići - Bratonožići, zatim Marovići i Milačići - Kuči(Poreklo.rs, Monografija Bratonožići kroz istoriju Prof dr Milo Marković).</s><s>Sačuvani su tragovi starog stanovništva Macura u vidu groblja i tumula raspoređenih na više lokacija.</s><s>Tokom rimskog upravljanja ovim oblastima dolinom Veruše prolazio je trgovački put od Dubrovniku preko Duklje i Širokara do Peći čiji ostaci i danas postoje u narodu poznati kao rimska džada.</s><s>U administrativnoj podjeli pripadala je rimskoj provinciji Diokletiji.</s><s>Po uspostavljanju prvih plemenskih uprava ovaj potkomovski kraj dolazi pod upravu bratonoških vojvoda i ostaje pod njihovom kontrolom sve do pada poslednje srednjovjekovne države.</s><s>Nakon toga kontrolu nad ovim krajem preuzimaju skadarski paše.</s><s>U popisima stanovništva iz 15. vijeka pominje se Hasan Marinit kao spahija ovog timara.</s><s>Pejo Stanojev Baljević po fermanu Mehmeda II dobija vojvodstvo nad svim brdima oko 1650. godine, bez ikakve obaveze plaćanja danka (Marko Miljanov - Sabrana Djela - Nesto o Bratonožićima),(Monografija Bratonožići kroz istoriju - Prof dr Milo Marković).</s><s>Glavari Peja Stanojeva sredinom 16. vijeka preuzimaju na upravljanje za potrebe skadarskih paša cijelo područje Lijeve Rijeke i Verušu.</s><s>U naselju se većina stanovništva bavi poljoprivredom.</s><s>U letnjim mesecima na Veruši je mnogo više stanovnika, vikendaša.</s><s>Oni dolaze u svoje kuće radi odmora, rekreacije ali i eksploatacije bogatih prirodnih resursa.</s><s>U Veruši postoje dvije pilane.</s><s>Veruša je poznata po dječjem odmaralištu dečjeg saveza iz Podgorice.</s><s>Odmaralište radi i zimi i ljeti u nekoliko smjena.</s><s>Kada je noćni provod u pitanju, samo u toku sezone rada odmarališta organizuju se igranke.</s><s>Veruša leži na istoimenoj rijeci.</s>

<s>Demografija 
U naselju Veruša živi 70 punoljetnih stanovnika, a prosječna starost stanovništva iznosi 42,1 godina (46,6 kod muškaraca i 37,4 kod žena).</s><s>U naselju ima 22 domaćinstva, a prosječan broj članova po domaćinstvu je 3,95.</s>

<s>Ovo naselje je uglavnom naseljeno Srbima (prema popisu iz 2003. godine).</s>

<s>Reference</s>

<s>Spoljašnje veze</s>

<s>Mape, aerodromi i vremenska situacija lokacija (-{Fallingrain}-)
 Gugl satelitska mapa (-{Maplandia}-)</s>

<s>Opština Podgorica</s>

